Bōmsztok (spōmōżok) je dugi, piyńćōmyjtrowy mylok, ze jednyj strōny zakōńczōny łapkōm, kery suży do tak mianowanygo "bōmsztokowanio", eli manewrowanio statkym na miałkich wodach bez ôdpychaniy sie ôde dna. Wykorzistuje sie go tyż we czas stanio statku, jechaniu we wiyrch rzyki przi miałkij wodzie a ôdpychanio sie ôd brzygu. Bōmsztoki nojdujōm szyroke zastosowaniy we statkach bez napyndzanio, btp. barkach. Marynorzowi, kery ôbsuguje bōmsztok, trza być nojsamprzōd akuratniy przeszkolōny, bo hantiyrowaniy nim wymogo dużyj siyły do kupy ze precyzyjōm. Noleży go zaciepnyć na dno rzyki na szryjg do kerōnku jechanio statku. Coby przebrodzić utkniyńcie bōmsztoka we kalnym dnie, do jigo kōńca przisznalowuje sie ciynko, ôcylowo linka, połōnczōno ze ferdkym. Włazi uōn tedy we dno jedziniy we takim stopniu, na jaki pozwolo uōnymu linka, potym jako rezultat ruchu statku ôdtargowuje sie uōn ôde dno. Szpecjalno zorta bōmsztoku, tzw. loski, wykorzistuje sie we przepychaniu barki do śluzy. Sōm uōne zauobycz moc leksze a ciyńsze.